**Comhairliúchán Poiblí ar Thogra an AE do Rialachán um Fhóirdheontais Eachtracha**

**Comhairliúchán Poiblí ar Thogra an AE do Rialachán um Fhóirdheontais Eachtracha**

**Cúlra**

D’fhoilsigh an Coimisiún Eorpach togra foirmiúil do ***Rialachán maidir le Fóirdheontais Eachtracha a Shaobhann an Margadh Inmheánach*** (an Rialachán) an 5 Bealtaine 2021. Lean Páipéar Bán ar an gceist é seo a foilsíodh an 17 Meitheamh 2020, agus cuireadh comhairliúchán poiblí ar bun i bhFómhar 2020.

Sa Rialachán seo, beartaíonn an Coimisiún Eorpach cumhachtaí a chur lena shraith straitéisí le machaire réidh a chinntiú idir cuideachtaí Eorpacha agus cuideachtaí a dtugtar tacaíocht eachtrach dóibh atá gníomhach i margadh an AE. Anuas ar oibleagáidí rialaithe cumaisc agus scagtha Infheistíochta Dírí Eachtraí, beidh ar chuideachtaí rialacha amach anseo a chur san áireamh a cheadaíonn grinnscrúdú a dhéanamh ar fhóirdheontais a cheadaíonn rialtais neamh-AE rialtais má d’fhéadfadh na fóirdheontais siúd Margadh Aonair an AE a shaobhadh.

Cé go bhfuil an AE oscailte go fóill do thrádáil agus d’infheistíocht eachtrach, teastaíonn ón togra go mbíonn cothroime agus rialacha intuartha ann i dteannta oscailteachta. Beartaítear go mbíonn rialacha ann maidir le fóirdheontais, a dheonaíonn rialtais neamh-AE do chuideachtaí a oibríonn san AE, a shaobhann Margadh Aonair an AE. Níl feidhm ag rialacha reatha maidir le Cúnamh Stáit an AE a dhéileálann le tacaíocht phoiblí a dheonaigh Ballstáit an AE le tacaíocht phoiblí a thugann rialtais neamh-AE; tá mar chuspóir ag na rialacha a bheartaítear an bhearna rialála seo a mheastar atá ann a líonadh.

Faoin Rialachán a bheartaítear, beidh an chumhacht ag an gCoimisiún ranníocaíochtaí airgeadais a imscrúdú a dheonaigh údaráis phoiblí tíre neamh-AE a théann chun tairbhe cuideachtaí a thugann faoi ghníomhaíocht gheilleagrach san AE. Beidh an chumhacht ag an gCoimisiún freisin dul i mbun gnímh le haon éifeachtaí saofa a shásamh. Beartaítear go léireofar ann seo tionchar na rialacha reatha AE maidir le Cúnamh Stáit i dtaobh ranníocaíochtaí a íoctar le cuideachtaí ó thíortha AE, trí thionchair dhiúltacha na bhfóirdheontas seo a bhaint ó rialtais neamh-AE do chuideachtaí. Cruthóidh seo machaire réidh do gach cuideachta a oibríonn nó a dhéanann trádáil i margadh inmheánach an AE.

Molann an Roinn Fiontar, Trádála agus Fostaíochta do léitheoirí cuairt a thabhairt ar láithreán gréasáin an Choimisiúin Eorpaigh mar a soláthraítear eolas breise ar an togra. Féach: <https://ec.europa.eu/commission/presscorner/detail/en/ip_21_1982>

**Cuspóirí an Rialacháin**

Is é cuspóir ginearálta an tionscnaimh seo an machaire réidh a bhunú arís eile sa mhargadh inmheánach chun nach ndéantar é a shaobhadh ag fóirdheontais eachtracha, agus tá 2 chuspóir shonracha aige:

1. Na fóirdheontais is mó is saobhach a shainaithint: Pléann an cuspóir ar leith seo leis an gcaoi go bhfuil easpa ghinearálta eolais ann faoi fhóirdheontais ar leibhéal idirnáisiúnta agus nach bhfuil aon chritéir agus nósanna imeachta ann chun measúnú a dhéanamh ar shaobhadh féideartha mhargadh inmheánach an AE is cúis le fóirdheontais eachtracha.

2. An saobhadh is cúis le fóirdheontais eachtracha a réiteach: Pléann an cuspóir seo leis an gcaoi nach bhfuil aon uirlisí ann leis an saobhadh is cúis le fóirdheontais eachtracha a réiteach a luaithe a shainaithnítear iad.

Faoin Rialachán a bheartaítear, beidh an chumhacht ag an gCoimisiún ranníocaíochtaí airgeadais a imscrúdú a dheonaigh údaráis phoiblí tíre neamh-AE a théann chun tairbhe cuideachtaí a thugann faoi ghníomhaíocht gheilleagrach san AE agus a n-éifeachtaí saofa a shásamh, faoi mar is ábhartha.

Sa chomhthéacs seo, beartaítear sa Rialachán trí uirlis a thabhairt isteach – dhá uirlis fhógrabhunaithe agus uirlis ghinearálta imscrúdaithe margaidh. Ar dhóigh níos sonraí:

* Uirlis fhógrabhunaithe le dlús a fhiosrú lena mbaineann ranníocaíocht airgeadais a sholáthair rialtas neamh-AE, nuair is ionann láimhdeachas AE na cuideachta atá le héadáil (nó láimhdeachas ar a laghad ceann amháin de na páirtithe cumaisc) agus €500 milliún nó níos mó agus nuair is ionann an ranníocaíocht airgeadais eachtrach agus ar a laghad €50 milliún;
* Uirlis fhógrabhunaithe le tairiscintí a fhiosrú i soláthairtí poiblí lena mbaineann ranníocaíocht airgeadais a sholáthair rialtas neamh-AE, nuair is ionann luach measta an tsoláthair agus €250 milliún nó níos mó; agus
* Uirlis a fhiosróidh gach cás margaidh eile agus gach dlús níos lú agus gach nós imeachta soláthair phoiblí, is féidir leis an gCoimisiún a thosú faoina stuaim féin (ar bhonn ex-officio) agus a iarraidh ar bhonn ad-hoc.

Bunaithe ar an aiseolas a fuarthas ar an bPáipéar Bán, is faoin gCoimisiún, agus faoin gCoimisiún amháin, a bheidh forfheidhmiú an Rialacháin lena chinntiú go gcuirtear i bhfeidhm go comhionann é ar fud an AE. Is dóchúil, áfach, go mbeidh impleachtaí i gceist go fóill maidir le hacmhainní i measc Ballstát i dtaobh cabhrú leis an gCoimisiún imscrúduithe a dhéanamh faoi mar a theastaíonn agus páirt a ghlacadh i gcoiste comhairleach.

**Miondealú ar an Rialachán a Bheartaítear**

Cuimsítear seacht gcaibidil agus daichead a hocht airteagal sa rialachán seo.

**Caibidil i – Forálacha Ginearálta**

Leagtar amach sa Chaibidil seo an scóip agus na príomhthéarmaí a úsáidtear sa Rialachán a bheartaítear. Leagtar amach ann an méid a shainítear mar fhóirdheontas eachtrach, na tosca a chuirfidh an Coimisiún san áireamh nuair a bhíonn cinneadh á dhéanamh agus cén saghsanna fóirdheontais eachtracha a measann an Coimisiún a mbeidh an éifeacht saofa is mó acu i dtaobh an mhargaidh inmheánaigh. Luaitear sa Chaibidil freisin gur féidir leis an gCoimisiún bearta nó gealltanais sásaimh a úsáid ó chomhlachais mar réitigh.

**Ceist 1:** Cad iad do dhearcthaí faoi scóip an Rialacháin a bheartaítear? Tabhair do dhearcthaí, le do thoil, faoi aon ghnéithe féideartha dearfacha agus diúltacha i leith an togra.

**Ceist 2:** Cad iad do dhearcthaí faoin sainmhíniú a chuirtear san áireamh sa Rialachán a bheartaítear, an bealach a shainmhínítear fóirdheontas eachtrach san áireamh? An gá dó a bheith níos sonraí nó gan bheith chomh sonrach?

**Ceist 3:** Cad iad do dhearcthaí faoi conas a ríomhtar an éifeacht saofa ar an margadh inmheánach? Cén roghanna eile don ríomh seo a d’fhéadfaí a bhreithniú?

**Caibidil ii - ATHBHREITHNIÚ EX OFFICIO AR FHÓIRDHEONTAIS EACHTRACHA**

Leagtar amach sa Chaibidil seo go lorgóidh an Coimisiún an t-eolas riachtanach go léir chun tabhairt faoi réamh-athbhreithniú le cinneadh a dhéanamh faoi (i) má fuair gnóthas nó comhlachas gnóthas fóirdheontas eachtrach, agus (ii) cibé acu an bhfuil nó nach bhfuil tionchar saofa á imirt ag an bhfóirdheontas ar an margadh inmheánach.

Tugtar cuntas sa Chaibidil seo ar na bearta a rachaidh an Coimisiún ina mbun má mheasann sé go dtugtar le fios go soiléir gur deonaíodh fóirdheontas eachtrach do ghnóthas a dhéanann an margadh inmheánach a chur as riocht, cosúil le dul i mbun gníomh sásaimh nó, sa chás go dtugann gnóthas gealltanais a chreideann an Coimisiún a dhéanfaidh an saobhadh a réiteach go dóthanach, agus na gealltanais siúd a dhéanamh ina gceangal ar an ngnóthas.

Mura bhfuil fianaise dhóthanach ann i ndiaidh an athbhreithnithe go bhfuair an gnóthas fóirdheontas eachtrach, nó go ndearna an fóirdheontas eachtrach an margadh inmheánach a shaobhadh, ní rachfar i mbun aon ghnímh bhreise. Ar an gcuma chéanna, má dheimhnítear más mó éifeachtaí dearfacha an tsaofa ná na éifeachtaí diúltacha, ní rachfar i mbun aon ghnímh bhreise.

Má chreideann an Coimisiún go bhfuil baol tromchúiseach ann go ndéanfar díobháil shubstainteach agus nach féidir a chur ina ceart i leith iomaíochta sa mhargadh inmheánach, is féidir tabhairt faoi bhearta eatramhacha chun cosc a chur ar an saobhadh seo.

Tugtar cuntas sa chaibidil freisin seo ar conas a oibreoidh iarrataí ar fhaisnéis, imscrúduithe laistigh den AE, agus imscrúduithe lasmuigh den AE, anuas ar nósanna imeachta do neamhchomhlíonadh. Áirítear le pionóis a ghearrtar ar neamhchomhlíonadh fíneálacha agus íocaíochtaí tréimhsiúla pionóis.

**Ceist 4:** I do thuairim, cad iad na tairbhí agus na míbhuntáistí atá i gceist má úsáideann Coimisiún an AE an uirlis ex officio seo?

**Ceist 5:** An dtacaíonn tú leis an gcoincheap ina bhfeidhmíonn Coimisiún an AE mar an gcomhlacht ag a bhfuil an chumhacht le heolas a bhailiú lena dheimhniú má tá fóirdheontais eachtracha á bhfáil ag gnóthais (Tacaíonn/Ní thacaíonn)? Tabhair cúiseanna le d’fhreagra, le do thoil.

**Ceist 6:** Cad iad do chuid dearcthaí ar na bearta sásaimh ar féidir le Coimisiún an AE tabhairt fúthu leis na héifeachtaí saofa a fheabhsú, na pionóis san áireamh is féidir a ghearradh? An bhfuil siad comhréireach leis na bearta atá i bhfeidhm do Chúnamh Stáit nó d’éifeachtaí saofa iomaíochta eile?

**CAIBIDIL iii:** **DLÚS**

Pléitear sa chaibidil seo saobhadh an mhargaidh inmheánaigh ag dlús d’fhóirdheontais eachtracha. Sainmhínítear ann na téarmaí ‘dlús’ agus ‘rialú’, agus tugtar cuntas ann ar thairseacha fógartha a bheartaítear. Sainmhínítear ann conas a ríomhtar láimhdeachas ar mhaithe lena dheimhniú cibé acu an mbaineann nó nach mbaineann gnóthas tairseach fógartha amach. Leagtar amach ann na rialacha nós imeachta a bhaineann leis an réamh-athbhreithniú agus leis an imscrúdú domhain ar dhlús fógartha.

Leagtar amach in Airteagal 25 gur féidir leis an gCoimisiún fíneálacha agus íocaíochtaí tréimhsiúla pionóis a ghearradh ar a mhacasamhail d’fhorais leo siúd a leagtar amach i gCaibidil II den Rialachán seo.

**Ceist 7:** An gceapann tú go bhfuil sainmhíniú ceart tugtha ar na téarmaí sa Chaibidil seo (Ceapann/ní cheapann)? Tabhair cúiseanna le d’fhreagra, le do thoil, conas a thagann an sainmhíniú seo lena mhacasamhail d’ionstraimí san áireamh a bhféadfadh go bhfuil cur amach agat orthu agus/nó aon mholtaí a d’fhéadfadh a bheith agat maidir le conas a d’fhéadfaí an sainmhíniú a shoiléiriú.

**Ceist 8:** Cad iad do dhearcthaí faoi conas a thabharfar faoin réamh-athbhreithniú agus faoin imscrúdú?

**Ceist 9:** An dtacaíonn tú leis na pionóis is féidir a ghearradh faoin Rialachán seo (Tacaíonn/Ní thacaíonn)? Tabhair cúiseanna le d’fhreagra, le do thoil. An bhfuil siad ar aon dul go mór mór le pionóis eile a ghearrtar i limistéir ghaolmhara?

**CAIBIDIL IV:** **NÓSANNA IMEACHTA SOLÁTHAIR**

Tá mar chuspóir ag an gCaibidil seo saobhadh a fheabhsú sa mhargadh inmheánach is cúis le fóirdheontais eachtracha i nósanna imeachta soláthair phoiblí. Leagtar amach ann na tairseacha le haghaidh fógartha. Luaitear ann gur gá do ghnóthais gach fóirdheontas eachtrach a nochtadh a fuarthas sna trí bliana roimh an bhfógairt, nó dearbhú a shíniú nach bhfuair siad aon fhóirdheontais eachtracha sna trí bliana roimh an bhfógairt. Má theiptear ar fhóirdheontais eachtracha a fuarthas a nochtadh, ar dhearbhú a sholáthar nach bhfuarthas aon fhóirdheontais eachtracha, ní bhronnfar an conradh ar an ngnóthas atá i gceist. Leagtar amach sa Chaibidil seo freisin go mbeidh ar na príomh-fhochonraitheoirí nó na príomhsholáthraithe go léir fógairt a dhéanamh nuair a bhíonn tairiscint á gcur isteach ag grúpa gnóthas le chéile. Beidh dualgas ar an bpríomhoibreoir geilleagrach a chinntiú go ndéantar na fógraí ábhartha.

Nuair a theipeann ar an ngnóthas, na hoibreoirí geilleagracha nó na grúpaí oibreoirí geilleagracha ranníocaíocht airgeadais eachtrach a fhógairt, nó sa chás nach n-aistrítear an fhógairt sin chuig an gCoimisiún, is féidir leis an gCoimisiún tús a chur le hathbhreithniú. Nuair a bhíonn amhras ar an gCoimisiún go bhféadfadh gur bhain gnóthas tairbhe as fóirdheontais eachtracha sna trí bliana sular seoladh an tairiscint nó an iarraidh ar aghaidh le páirt a ghlacadh sa nós imeachta soláthair phoiblí, is féidir leis a iarraidh go dtugtar fógairt na ranníocaíochtaí airgeadais eachtracha don ghnóthas sin i nósanna imeachta soláthair phoiblí eile.

Má dheimhníonn an Coimisiún go raibh fóirdheontais eachtracha á bhfáil ag gnóthas a d’imir tionchar saofa ar iomaíocht, is féidir leis an ngnóthas tabhairt faoi cheangaltais a dhéanfadh na tionchair a réiteach go leordhóthanach. Is féidir leis an gCoimisiún fíneálacha agus íocaíochtaí tréimhsiúla pionóis a ghearradh freisin, faoi mar a leagtar amach in Airteagal 15.

**Ceist 10:** An gceapann tú gur leor na hamfhrámaí chun fóirdheontais eachtracha a dtugtar cuntas orthu sa Chaibidil seo a nochtadh (Ceapann/ní cheapann)? Tabhair cúiseanna le d’fhreagra, le do thoil.

**Ceist 11:** An dtacaíonn tú leis na pionóis is féidir le Coimisiún an AE a ghearradh ar ghnóthais atá bainteach sa phróiseas soláthair phoiblí (Tacaíonn/Ní thacaíonn)? Tabhair cúiseanna le d’fhreagra, le do thoil.

**CAIBIDIL V:** **FORÁLACHA COITEANNA NÓS IMEACHTA**

Luaitear sa Chaibidil seo go bhféadfadh ranníocaíochtaí airgeadais a fhógraítear i gcomhthéacs dlúis, nó i gcomhthéacs nós imeachta soláthar poiblí a bheith ábhartha agus féadtar iad a mheas arís maidir le gníomhaíocht gheilleagrach eile. Leagtar amach sa Chaibidil seo freisin gur féidir leis an gCoimisiún tabhairt faoi imscrúdú margaidh ar an earnáil, más ann d’amhras réasúnta go bhfuil an margadh inmheánach á shaobhadh ag fóirdheontais eachtracha in earnáil áirithe. Is féidir leis an gCoimisiún iarraidh ar na gnóthais nó na comhlachais ghnóthas atá bainteach an t-eolas riachtanach a sholáthar agus is féidir leis a iarraidh freisin go soláthraíonn an Ballstát nó an tríú tír atá i gceist eolas. Tá an chumhacht ag an gCoimisiún freisin chun tabhairt faoi chigireachtaí riachtanacha.

Leagtar amach sa Chaibidil freisin tréimhsí teorannaithe do chumhachtaí an Choimisiúin. Beidh a chumhachtaí imscrúdaithe faoi réir tréimhse theorannaithe 10 mbliana, a thosóidh ar an lá a dheonaítear fóirdheontas eachtrach don ghnóthas atá i gceist. Beidh cumhachtaí an Choimisiúin fíneálacha agus íocaíochtaí tréimhsiúla pionóis a ghearradh faoi réir tréimhse theorannaithe trí bliana, a thosóidh ar an lá a thit an sárú amach. I gcás sáruithe leanúnacha nó leantacha, tosóidh an tréimhse theorannaithe ar an lá a chuirtear stop leis an sárú. Beidh cumhachtaí an Choimisiúin cinntí a chur i bhfeidhm ina ngearrtar fíneálacha agus íocaíochtaí tréimhsiúla pionóis faoi réir tréimhse theorannaithe cúig bliana.

Luaitear sa Chaibidil seo freisin go mbeidh ceart cosanta agus deis ag gnóthais freagairt do na forais a úsáidfidh an Coimisiún le cinneadh a dhéanamh.

**Ceist 12:** An gcreideann tú gur leor na tréimhsí teorannaithe a leagtar amach sa Chaibidil seo? (Creideann/ní chreideann)? Tabhair cúiseanna le d’fhreagra, le do thoil.

**CAIBIDIL VI:** **GAOL LE HIONSTRAIMÍ EILE**

Leagtar amach sa Chaibidil seo conas a thiocfaidh agus a idirghníomhóidh an rialachán a bheartaítear le rialacháin eile reatha na Comhairle.

**Ceist 13:** An bhfuil aon dearcthaí agat faoi conas a idirghníomhóidh an Rialachán a bheartaítear le hionstraimí reatha? Cuir samplaí agus moltaí ar leith ar fáil, le do thoil, sa chás gur féidir.

**CAIBIDIL VII:** **FORÁLACHA IDIRTHRÉIMHSEACHA AGUS DEIRIDH**

Bronntar an chumhacht ar an gCoimisiún sa Chaibidil seo glacadh le gníomhartha tarmligthe ar mhaithe leis an méid seo a leanas:

(a) na tairseacha le haghaidh fógartha a leasú,

(b) catagóirí áirithe de na gnóthais atá i gceist a dhíolmhú ón oibleagáid fógra a thabhairt; agus

(c) na hamlínte a leasú chun athbhreithniú agus imscrúduithe doimhne a dhéanamh.

Leagtar amach ann freisin nach mór do na hamfhrámaí ina bhfaightear fóirdheontas eachtrach a bheith faoi réir an Rialacháin:

(1) Bainfidh an Rialachán le fóirdheontais eachtracha a deonaíodh sna deich mbliana roimh dháta feidhme an Rialacháin seo nuair a dhéanann na fóirdheontais eachtracha siúd an margadh inmheánach a shaobhadh tar éis tosach feidhme an Rialacháin seo.

(2) Bainfidh an Rialachán le ranníocaíochtaí airgeadais eachtracha a deonaíodh sna trí bliana roimh dháta feidhme an Rialacháin seo nuair a deonaíodh na ranníocaíochtaí airgeadais siúd do ghnóthas a fhógraíonn dlús nó ranníocaíochtaí airgeadais i gcomhthéacs nós imeachta soláthair phoiblí de bhun an Rialacháin seo.

(3) Ní bhainfidh an Rialachán le dlús ar tugadh an comhaontú dóibh chun críche, ar fógraíodh an tairiscint phoiblí dóibh, nó ar fuarthas leas rialaithe dóibh roimh dháta feidhme an Rialacháin seo.

(4) Ní bhainfidh an Rialachán le nósanna imeachta soláthair phoiblí ar cuireadh tús leo roimh dháta feidhme an Rialacháin.

**Ceist 14:** An dtacaíonn tú leis na hamfhrámaí a leagtar amach thuas maidir le cathain a bheidh fóirdheontais eachtracha faoi réir an Rialacháin (Tacaíonn/Ní thacaíonn)? Tabhair cúiseanna le d’fhreagra, le do thoil.

**Ceist 15:** An dtacaíonn tú leis go mbíonn an chumhacht ag Coimisiún an AE faoi ghníomhartha tarmligthe le forálacha na hionstraime seo a leasú (Tacaíonn/Ní thacaíonn)? Tabhair cúiseanna le d’fhreagra, le do thoil.

Má bhíonn aon tuairimí breise agat faoin togra nach bhfuil cumhdaithe sna ceisteanna thuas, moltaí nó leasuithe ar leith san áireamh, leag síos iad thíos, le do thoil:

**Spriocdháta d’Aighneachtaí**

Is é an spriocdháta d’fhreagairtí **Déardaoin 2 Nollaig 2021**

Ba cheart aighneachtaí a sheoladh chuig conspol@enterprise.gov.ie

Nuair a bhíonn d’aighneacht á déanamh agat, tabhair ainm an duine aonair, an ghnóthais nó na heagraíochta a dhéanann an aighneacht, le do thoil; tabhair sonraí teagmhála agus déan cur síos gearr ar do leas san ábhar.

**AN TACHT UM SHAORÁIL FAISNÉISE, 2014 AGUS AIGHNEACHTAÍ A FHOILSIÚ**

Cuirfidh an Roinn na haighneachtaí go léir ar fáil ar a láithreán gréasáin a fuarthas faoin gcomhairliúchán seo. Meabhraítear duit freisin an chaoi gur féidir eolas a chuirtear ar fáil don Roinn a nochtadh mar fhreagairt d’iarraidh a dhéantar faoin Acht um Shaoráil Faisnéise, 2014. Ar an ábhar sin, má mheasann tú go bhfuil aon eolas a sholáthraíonn tú íogair i dtaobh cúrsaí tráchtála de, iarrtar ort an t-eolas sin a shainaithint mar eolas íogair, agus an chúis atá lena íogaireacht a shonrú. Rachaidh an Roinn i gcomhairle leat maidir le heolas a shainaithin tú amhail bheith íogair sular foilsíodh nó sular nochtadh é.

**AN RIALACHÁN GINEARÁLTA UM CHOSAINT SONRAÍ**

Ba cheart d’fhreagróirí a thabhairt faoi deara gur cuireadh an Rialachán Ginearálta um Chosaint Sonraí i bhfeidhm in Éirinn an 25 Bealtaine 2018 agus beartaítear go mbronnann sé smacht níos mó ar dhaoine aonair ar a sonraí pearsanta. Seo a leanas na príomhphrionsabail faoin Rialachán:

• Dlíthiúlacht, cothroime agus trédhearcacht;

• Teorannú de réir cuspóra;

• Íoslaghdú sonraí;

• Cruinneas;

• Teorannú stórála;

 • Iomláine agus rúndacht, agus

• Cuntasacht.

Tá an Roinn Fiontar, Trádála agus Fostaíochta faoi réir fhorálacha an Rialacháin maidir le sonraí pearsanta a bhailigh sé ón 25 Bealtaine 2018. Déileálfar le haon fhaisnéis phearsanta a thugann tú go deonach don Roinn seo, de réir na gcaighdeán slándála agus rúndachta is airde, agus i ndian-chomhréir leis na hAchtanna um Chosaint Sonraí, 1988 go 2018.

**Aguisín – Foirmeacha Freagartha**

1. **Cad iad do dhearcthaí faoi scóip an Rialacháin a bheartaítear?** **Tabhair do dhearcthaí, le do thoil, faoi aon ghnéithe féideartha dearfacha agus diúltacha i leith an togra.**
2. **Cad iad do dhearcthaí faoin sainmhíniú a chuirtear san áireamh sa Rialachán a bheartaítear, an bealach a shainmhínítear fóirdheontas eachtrach san áireamh?** **An gá dó a bheith níos sonraí nó gan bheith chomh sonrach?**

**3.** **Cad iad do dhearcthaí faoi conas a ríomhtar an éifeacht saofa ar an margadh inmheánach?** **Cén roghanna eile don ríomh seo a d’fhéadfaí a bhreithniú?**

**4.** **I do thuairim, cad iad na tairbhí agus na míbhuntáistí atá i gceist má úsáideann Coimisiún an AE an uirlis ex officio seo?**

**5.** **An dtacaíonn tú leis an gcoincheap ina bhfeidhmíonn Coimisiún an AE mar an gcomhlacht ag a bhfuil an chumhacht le heolas a bhailiú lena dheimhniú má tá fóirdheontais eachtracha á bhfáil ag gnóthais (Tacaíonn/Ní thacaíonn)?** **Tabhair cúiseanna le d’fhreagra, le do thoil.**

**6.** **Cad iad do chuid dearcthaí ar na bearta sásaimh ar féidir leis an gCoimisiún an AE tabhairt fúthu leis na héifeachtaí saofa a fheabhsú, na pionóis san áireamh is féidir a ghearradh?** **An bhfuil siad comhréireach leis na bearta i bhfeidhm do Chúnamh Stáit nó d’éifeachtaí saofa iomaíochta eile?**

**7.** **An gceapann tú go bhfuil sainmhíniú ceart tugtha ar na téarmaí sa Chaibidil seo (Dlús) (Ceapann/ní cheapann)?** **Tabhair cúiseanna le d’fhreagra, le do thoil, conas a thagann an sainmhíniú seo lena mhacasamhail d’ionstraimí san áireamh a bhféadfadh go bhfuil cur amach agat orthu agus/nó aon mholtaí a d’fhéadfadh a bheith agat maidir le conas a d’fhéadfaí an sainmhíniú a shoiléiriú.**

**8.** **Cad iad do dhearcthaí faoi conas a thabharfar faoin réamh-athbhreithniú agus faoin imscrúdú?**

**9.** **An dtacaíonn tú leis na pionóis is féidir a ghearradh faoin Rialachán seo (Tacaíonn/Ní thacaíonn)?** **Tabhair cúiseanna le d’fhreagra, le do thoil.** **An bhfuil siad ar aon dul go mór mór le pionóis eile a ghearrtar i limistéir ghaolmhara?**

**10.** **An gceapann tú gur leor na hamfhrámaí chun fóirdheontais eachtracha a dtugtar cuntas orthu sa Chaibidil seo a nochtadh (Ceapann/ní cheapann)?** **Tabhair cúiseanna le d’fhreagra, le do thoil.**

**11.** **An dtacaíonn tú leis na pionóis ar féidir le Coimisiún an AE a ghearradh ar ghnóthais atá bainteach sa phróiseas soláthair phoiblí (Tacaíonn/Ní thacaíonn)?** **Tabhair cúiseanna le d’fhreagra, le do thoil.**

**12.** **An gcreideann tú gur leor na tréimhsí teorannaithe a leagtar amach sa Chaibidil seo (Forálacha Coiteanna Nós Imeachta)? (Creideann/ní chreideann)?** **Tabhair cúiseanna le d’fhreagra, le do thoil.**

**13.** **An bhfuil aon dearcthaí agat faoi conas a idirghníomhóidh an Rialachán a bheartaítear le hionstraimí reatha?** **Cuir samplaí agus moltaí ar leith ar fáil, le do thoil, sa chás gur féidir.**

**14.** **An dtacaíonn tú leis na hamfhrámaí a leagtar amach thuas maidir le cathain a bheidh fóirdheontais eachtracha faoi réir an Rialacháin (Tacaíonn/Ní thacaíonn)?** **Tabhair cúiseanna le d’fhreagra, le do thoil.**

**15.**  **An dtacaíonn tú leis go mbíonn an chumhacht ag Coimisiún an AE faoi ghníomhartha tarmligthe le forálacha na hionstraime seo a leasú (Tacaíonn/Ní thacaíonn)?** **Tabhair cúiseanna le d’fhreagra, le do thoil.**

**Má bhíonn aon tuairimí breise agat faoin togra nach bhfuil cumhdaithe sna ceisteanna thuas, aon mholtaí nó leasuithe ar leith san áireamh, leag síos iad thíos, le do thoil:**